SERTI-PROJEKTIN PALAVERI 11/2003
Aika	23.4.2003, klo 15.00

Paikka	Agora C223.1, Mattilanniemi
Läsnä	Stresstech Oy:n edustajina:

Aapo Tamminen

	Yliopistolta ohjaajina : 

Rainer Koreasalo
Jukka-Pekka Santanen

	SerTi-projektiryhmän jäsenet:

Heikki Mylläri	sihteeri
Antti Korhonen		    puheenjohtaja
Susanna Blomqvist
Pekka Pakari

1§
Kokous avattiin klo 15.00.  Puheenjohtajaksi valittiin Antti Korhonen ja sihteeriksi Heikki Mylläri.

2§
Tarkistetaan edellisen kokouksen pöytäkirja

Santanen totesi edellisen kokouksen pöytäkirjan sisältävän kielioppivirheitä. Lisäksi luvussa 4 oli kesken jäävä lause. Virheet korjattiin.

Lisäksi Santanen kysyi yleiskatsausta projektin tilasta. Todettiin tiivistäen seuraavaa: Kommunikointiluokat asetusdialogia vaille valmiit, SL:n ohjausluokat yli puolen välin, terminaalin/lokin toteutus vaiheessa. Projektisuunnitelman mukaan sovelluksen olisi oltava valmis 25. päivä; tämä ei ole realistisesti saavutettavissa, mutta aikataulu ei ylittyne monella päivällä. Sovelluksen valmistuminen 30. päivään mennessä kuulostaa realistiselta.

PÄÄTÖS: Edellisen kokouksen pöytäkirja hyväksyttiin.

3§
Tarkistetaan projektiryhmän ajankäyttövihot

Ryhmän ajankäyttö tarkastettiin. Ohjaajat huomauttivat tuntimäärän jakautuneen huomattavan epätasaisesti ja kehottivat laatimaan tehtävälistan resurssien jakamisen avuksi.

PÄÄTÖS: Ajankäyttövihot hyväksyttiin.

4§
Sovellussuunnitelman tarkastelua

Santanen totesi sovellussuunnitelmassa olevan kielioppi- ja muotoiluvirheitä, ja että korjattu versio olisi periaatteessa hyväksyttävissä. Asiasta ei tehty päätöksiä.

5§
Sovelluksen demon tarkastelua

Sovelluksen toiseksi tuoreinta stabiilia versiota esiteltiin.

PÄÄTÖS: Output-ledit pannaan päivittymään terminaalissa annettujen komentojen mukaan.

PÄÄTÖS: Loki-ikkunassa käskyt ja vastaukset tullaan erottelemaan toisistaan värien tai muun vastaavan keinon avulla.

6§
Muut esille tulevat asiat

Ryhmä kyseli mahdollisuutta saada loppuesittelyyn XY-pöytä tai vastaava sovelluksen toiminnan konkreettiseen havainnollistamiseen soveltuva laite. Asiasta ei tehty päätöksiä.

Tamminen ilmoitti haluavansa koodit jaettavaksi zip-pakettina.

PÄÄTÖS: Koodi zipataan vastaisuudessa.

7§
Sovitaan osallistujien seuraavista tehtävistä

PÄÄTÖS: Projektiryhmä otti kohdassa 3 mainitunlaisen tehtävälistan laatimisen tehtäväkseen.

PÄÄTÖS: Määriteltiin sovelluksen valmistumiselle tavoite: 30. päivään mennessä SerialTester on toiminnallisesti valmis.

PÄÄTÖS: Rainer Koreasalo tutustuu jossain vaiheessa sovelluksen koodiin.

8§
Sovitaan seuraavan kokouksen aika ja paikka

PÄÄTÖS:  Seuraava kokous pidetään ma 30.4.2003 kello 15.00 StressTech Oy:n tiloissa Vaajakoskella.

9§
Puheenjohtaja päätti kokouksen kello 15.45. Pöytäkirja on nähtävillä osoitteessa http://kotka.it.jyu.fi/serti/